**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 11/2019**

**ΑΔΑ:** Ψ12ΧΩΨΑ-Ψ8Ψ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 2ο/2019 Της 21Ης ΔΕΚΕΜΒΡΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού Ι για την προμήθεια: Προμήθεια για την προμήθεια: Προμήθεια – Τοποθέτηση εξοπλισμού για την αναβάθμιση παιδικών χαρών του Δήμου Αρταίων ’’**

*Στην Άρτα, σήμερα, 21-01-2019 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***1169/17-01-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Ζέρβας Κων-νος***  ***5. Λιλής Γεώργιος***  ***6. Χαρακλιάς Κων/νος***  ***7. Παπαϊωάννου Κων/νος***  **8*. Κοσμάς Ηλίας*** | **ΑΠΟΝΤΕΣ**      ***1. Βασιλάκη –Μητρογιώρου***  ***Βικτωρία*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Η Επιτροπή έκανε δεκτή πρόταση του Προέδρου της να συζητηθεί (1) έκτακτο θέμα.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Ο κ. Πρόεδρος εισηγούμενος το 8ο τακτικό θέμα: **Έγκριση ή μη πρακτικού Ι για την προμήθεια: Προμήθεια για την προμήθεια: Προμήθεια – Τοποθέτηση εξοπλισμού για την αναβάθμιση παιδικών χαρών του Δήμου Αρταίων** έθεσε υπόψη της επιτροπής το από 14-1-2019 πρακτικό της επιτροπής διαγωνισμού που αφορά δικαιολογητικά συμμετοχής- τεχνική προσφορά για την ανωτέρω προμήθεια και το οποίο έχει ως εξής: Στην Άρτα σήμερα 14/1/2019 ημέρα Δευτέρα και ώρα 10:00 π.μ. καθώς και σε διάφορες προηγούμενες ημερομηνίες συνήλθε σε συνεδρίαση η οριζόμενη από την υπ’ αριθμ. 9/2018 Απόφαση Οικονομικής Επιτροπής, Επιτροπή Διενέργειας και Αξιολόγησης Διαγωνισμών, αποτελούμενη από τους: κ. Νούτση Μιράντα ως πρόεδρο και κ. Ρίζου Ευαγγελία και κ. Γκανιάτσα Ευαγγελία ως μέλη, για να προβεί στη διενέργεια ανοικτού ηλεκτρονικού διαγωνισμού με κριτήριο κατακύρωσης την πλέον συμφέρουσα από οικονομική άποψη προσφορά (συμφερότερη προσφορά), για την ανάδειξη οικονομικού φορέα για την προμήθεια – τοποθέτηση εξοπλισμού για την αναβάθμιση παιδικών χαρών του Δήμου Αρταίων

Η Επιτροπή αφού έλαβε υπ’ όψη:

1. Τις διατάξεις του Ν.4412/2016 όπως τροποποιήθηκε με το Ν. 4497/2017
2. Την υπ’ αριθμ. 14/2018 μελέτη «προμήθεια – τοποθέτηση εξοπλισμού για την αναβάθμιση παιδικών χαρών του Δήμου Αρταίων».
3. Την αριθμ. 29884/10-12-2018 διακήρυξη ανοικτού ηλεκτρονικού διαγωνισμού για την προμήθεια – τοποθέτηση εξοπλισμού για την αναβάθμιση παιδικών χαρών του Δήμου Αρταίων.
4. Την αριθμ. 554/2018 απόφαση Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι διακήρυξης.

ΔΕΧΘΗΚΕ

ηλεκτρονικά μέσω της διαδικτυακής πύλης [www.promitheus.gov.gr](http://www.promitheus.gov.gr). τις εξής προσφορές:

1. ΚΟΡΔΑΤΟΣ ΝΙΚΟΛΑΟΣ ΚΑΙ ΣΙΑ Ο.Ε
2. ΕΡΓΟΣΗΜΑΝΣΗ ΝΑΣΤΟΣ ΚΩΝ/ΝΟΣ ΚΑΙ ΣΙΑ Ε.Ε.
3. Σ. ΠΑΠΑΝΙΚΟΛΑΟΥ ΚΑΙ ΣΙΑ Ο.Ε.
4. ΤΟΜΗ ΑΝΩΝΥΜΗ ΒΙΟΜΗΧΑΝΙΚΗ ΕΜΠΟΡΙΚΗ ΤΕΧΝΙΚΗ ΕΤΑΙΡΕΙΑ
5. ΠΑΡΚΟΤΕΧΝΙΚΗ Α.Ε.
6. Σ. ΣΦΑΚΙΑΝΑΚΗΣ Α. ΤΟΛΟΥΔΗΣ Ο.Ε.
7. ΓΚΕΣΟΥΛΗΣ ΚΩΝ/ΝΟΣ

ενώ στο τμήμα πρωτοκόλλου του Δήμου κατέθεσαν τις προσφορές τους και σε έντυπη μορφή οι πέντε (5) πρώτες εταιρείες όπως ακριβώς προβλέπεται στο άρθρο 2.4.2.5 της διακήρυξης.

Στη συνέχεια σε πρώτη φάση προέβη στον έλεγχο των δικαιολογητικών συμμετοχής των παραπάνω προσφορών σύμφωνα με το άρθρο της 2.4.3.1 της διακήρυξης και διαπίστωσε τα εξής:

* Οι εταιρείες ΕΡΓΟΣΗΜΑΝΣΗ ΝΑΣΤΟΣ ΚΩΝ/ΝΟΣ ΚΑΙ ΣΙΑ Ε.Ε. και

ΤΟΜΗ ΑΝΩΝΥΜΗ ΒΙΟΜΗΧΑΝΙΚΗ ΕΜΠΟΡΙΚΗ ΤΕΧΝΙΚΗ ΕΤΑΙΡΕΙΑ **έχουν τα νόμιμα και τυπικά προσόντα και συνεχίζουν στην δεύτερη φάση του διαγωνισμού.**

* Οι εταιρείες ΚΟΡΔΑΤΟΣ ΝΙΚΟΛΑΟΣ ΚΑΙ ΣΙΑ Ο.Ε και

Σ. ΠΑΠΑΝΙΚΟΛΑΟΥ ΚΑΙ ΣΙΑ Ο.Ε. **όπως προκύπτει από τα υποβαλλόμενα ΤΕΥΔ έχουν τους ίδιους ακριβώς νόμιμους εκπροσώπους – διαχειριστές. Επιπλέον σημειώνεται ότι οι δύο εταιρείες υπέβαλλαν προσφορά για τις ίδιες ακριβώς ομάδες. Από την ανωτέρω κοινή εκπροσώπηση των δύο εταιρειών καθώς και τη συμμετοχή τους στις ίδιες ομάδες τίθεται θέμα καταστρατήγησης του υγιούς ανταγωνισμού καθώς δημιουργούνται εύλογες ενδείξεις που οδηγούν στο συμπέρασμα σύμφωνα με το άρθρο 2.2.3.3.γ της διακήρυξης ότι ο οικονομικός φορέας συνήψε συμφωνίες με άλλους οικονομικούς φορείς με στόχο την στρέβλωση του ανταγωνισμού. Συνεπώς αποκλείονται από την συνέχιση του διαγωνισμού.**

* Η εταιρεία ΠΑΡΚΟΤΕΧΝΙΚΗ Α.Ε. **αποκλείεται από την συνέχιση του διαγωνισμού καθώς δεν έχει υποβάλει ούτε ηλεκτρονικά ούτε σε έντυπη μορφή τα δικαιολογητικά συμμετοχής :**

**α) ΤΕΥΔ και β) εγγύηση συμμετοχής** σύμφωνα με το άρθρο της 2.4.3.1 της διακήρυξης

* Η εταιρεία Σ. ΣΦΑΚΙΑΝΑΚΗΣ Α. ΤΟΛΟΥΔΗΣ Ο.Ε. **αποκλείεται από την συνέχιση του διαγωνισμού καθώς δεν έχει υποβάλει ούτε ηλεκτρονικά ούτε σε έντυπη μορφή τα δικαιολογητικά συμμετοχής : α) ΤΕΥΔ και β) εγγύηση συμμετοχής** σύμφωνα με το άρθρο της 2.4.3.1 της διακήρυξης
* Η εταιρεία ΓΚΕΣΟΥΛΗΣ ΚΩΝ/ΝΟΣ **αποκλείεται από την συνέχιση του διαγωνισμού καθώς δεν έχει υποβάλει εγγύηση συμμετοχής ούτε ηλεκτρονικά ούτε σε έντυπη μορφή** σύμφωνα με το άρθρο της 2.4.3.1 της διακήρυξης

***Ύστερα από τα παραπάνω η επιτροπή γνωμοδοτεί***

προς την Οικονομική Επιτροπή για την συνέχιση των εταιρειών

1. ΕΡΓΟΣΗΜΑΝΣΗ ΝΑΣΤΟΣ ΚΩΝ/ΝΟΣ ΚΑΙ ΣΙΑ Ε.Ε. και

2. ΤΟΜΗ ΑΝΩΝΥΜΗ ΒΙΟΜΗΧΑΝΙΚΗ ΕΜΠΟΡΙΚΗ ΤΕΧΝΙΚΗ ΕΤΑΙΡΕΙΑ στην επόμενη φάση του διαγωνισμού για την αξιολόγηση των τεχνικών προσφορών .

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 14-01-2019 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 14-1-2019 πρακτικό Ι της επιτροπής διαγωνισμού που αφορά την υποβολή δικαιολογητικών συμμετοχής για τηνπρομήθεια**: Προμήθεια – Τοποθέτηση εξοπλισμού για την αναβάθμιση παιδικών χαρών του Δήμου Αρταίων** και την συνέχιση στην επόμενη φάση για την αξιολόγηση των τεχνικών προσφορώνως κατωτέρω:

1. ΕΡΓΟΣΗΜΑΝΣΗ ΝΑΣΤΟΣ ΚΩΝ/ΝΟΣ ΚΑΙ ΣΙΑ Ε.Ε. και

2. ΤΟΜΗ ΑΝΩΝΥΜΗ ΒΙΟΜΗΧΑΝΙΚΗ ΕΜΠΟΡΙΚΗ ΤΕΧΝΙΚΗ ΕΤΑΙΡΕΙΑ

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 11/2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*