**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 5 /2019**

**ΑΔΑ:** Ψ4ΑΨΩΨΑ-Φ96



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 2ο/2019 Της 21Ης ΔΕΚΕΜΒΡΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Απαλλαγή υπολόγoυ υπαλλήλου του Δήμου Ζιώβα Παναγιώτη για χρηματικό ένταλμα προπληρωμής που αφορά έξοδα μετακίνησης για επισκευή απορριμματοφόρου ’’**

*Στην Άρτα, σήμερα, 21-01-2019 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***1169/17-01-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Ζέρβας Κων-νος***  ***5. Λιλής Γεώργιος***  ***6. Χαρακλιάς Κων/νος***  ***7. Παπαϊωάννου Κων/νος***  **8*. Κοσμάς Ηλίας*** | **ΑΠΟΝΤΕΣ**      ***1. Βασιλάκη –Μητρογιώρου***  ***Βικτωρία*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Η Επιτροπή έκανε δεκτή πρόταση του Προέδρου της να συζητηθεί (1) έκτακτο θέμα.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Ο κ. Πρόεδρος εισηγούμενος το 2ο τακτικό **Απαλλαγή υπολόγoυ υπαλλήλου του Δήμου Ζιώβα Παναγιώτη για χρηματικό ένταλμα προπληρωμής που αφορά έξοδα μετακίνησης για επισκευή απορριμματοφόρου.**έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής: Με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

**«1.** Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.

Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.

**2.** Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»

Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

«**1**.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.

**2.** Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι υπολόγου μη αποδώσαντος λογαριασμόν επί προηγουμένου εντάλματος προπληρωμής.»

Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.

Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»

Α. Με την υπ’ αριθμ. 576/2018 απόφαση της Οικονομικής Επιτροπής εγκρίθηκε η πραγματοποίηση της δαπάνης ποσού 150 ευρώ για την μετακίνηση του στις 13-12-2018 για την επισκευή του ΚΗΙ 7983 απορριματοφόρου οχήματος στο συνεργείο TEC MEC AEBE στη ΒΙΠΕ Πατρών και ορίστηκε υπόλογος για την εκδοση σχετικού χρηματικού εντάλματος προπληρωμής ο υπάλληλος του Δήμου Ζιώβας Παναγιώτης, σε βάρος του Κ.Α 20-6422 «Οδοιπορικά Εξοδα και αποζημίωση μετακινούμενων υπαλλήλων».

Για το σκοπό αυτό εκδόθηκε το υπ’ αριθμ. Β2130/2018 χρηματικό ένταλμα προπληρωμής.

Προκειμένου να γίνει απόδοση του λογαριασμού, o υπόλογος υπάλληλος του Δήμου, Ζιώβας Παναγιώτης έχει υποβάλλει στην Οικονομική Επιτροπή όλα τα απαραίτητα δικαιολογητικά τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης και αναλύονται ως ακολούθως:

1. διόδια 43,85€
2. εισιτήριο επιστροφής από Πατρα-Αρτα 18,30 €
3. Ημερήσια αποζημίωση 10,00€
4. Εξοδα για ταξί 27,10€

συνολο 99,25€

Το ποσό των 50,75€ που δεν δαπανήθηκε επιστράφηκε στο Ταμείο του Δήμου . Για το σκοπό εκδόθηκε το με αρίθμ 1031/2018 γραμμάτιο είσπραξης του ειδικού δημοτικού ταμείου.

Για τους παραπάνω λόγους, σας καλώ να ελέγξουμε τα στοιχεία που έχουν υποβληθεί από τον ανωτέρω υπάλληλο σχετικά με την απόδοση του λογαριασμού και στη συνέχεια να προβούμε στην απαλλαγή της από υπόλογος της διαχείρισης των αντίστοιχων ποσών, εφόσον εγκριθεί η απόδοση του λογαριασμού.

Λαμβάνοντας υπόψη :

* τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')
* Την υπ’ αριθμ. 576/2018 απόφαση της Οικονομικής Επιτροπής εγκρίθηκε η πραγματοποίηση της δαπάνης ποσού 150 ευρώ για την μετακίνηση του στις 13-12-2018 για την επισκευή του ΚΗΙ 7983 απορριματοφόρου οχήματος στο συνεργείο TEC MEC AEBE στη ΒΙΠΕ Πατρών και ορίστηκε υπόλογος για την εκδοση σχετικού χρηματικού εντάλματος προπληρωμής ο υπάλληλος του Δήμου Ζιώβας Παναγιώτης, σε βάρος του Κ.Α 20-6422 «Οδοιπορικά Εξοδα και αποζημίωση μετακινούμενων υπαλλήλων».

Για το σκοπό αυτό εκδόθηκε το υπ’ αριθμ. Β2130/2018 χρηματικό ένταλμα προπληρωμής.

* τα δικαιολογητικά τα οποία κατέθεσε εμπρόθεσμα ο υπόλογος υπάλληλος για την απόδοση του λογαριασμού

**εισηγούμαστε**

1. Την έγκριση απόδοσης λογαριασμού έτσι όπως υποβλήθηκε από την υπόλογο υπάλληλο μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

2. Την απαλλαγή Του υπαλλήλου του Δήμου Ζιώβα Παναγιώτη για χρηματικά εντάλματα προπληρωμής που αφορούν έξοδα μετακίνησης υπαλλήλου για την επισκευή του ΚΗΙ 7983 απορριμματοφόρου οχήματος στο συνεργείο TEC MEC AEBE στη ΒΙΠΕ Πατρών .

**Η ΟΙΚΟΝΟΜΙΚΗ ΕΠΙΤΡΟΠΗ**

Μετά από διαλογική συζήτηση αφού έλαβε υπόψη τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α'), την αρ. 576/2018 Α.Ο.Ε το υπ’ αριθμ. Β 2130/2018, χρηματικό ένταλμα προπληρωμής και τα δικαιολογητικά τα οποία κατέθεσε εμπρόθεσμα ο υπόλογος υπάλληλος για την απόδοση του λογαριασμού.

**ΑΠΟΦΑΣΙΖΕΙ ΟΜΟΦΩΝΑ**

**Α.** Την έγκριση απόδοσης λογαριασμού έτσι όπως υποβλήθηκε από τον υπόλογο υπάλληλο μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

**Β.** Την απαλλαγή του υπαλλήλου του Δήμου Ζιώβα Παναγιώτη για χρηματικά εντάλματα προπληρωμής που αφορούν έξοδα μετακίνησης υπαλλήλου για την επισκευή του ΚΗΙ 7983 απορριμματοφόρου οχήματος στο συνεργείο TEC MEC AEBE στη ΒΙΠΕ Πατρών .

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 5 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*